Public procurement notice: Contract Notice
Published: 2017-07-11
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 72222300: Information technology services | 79400000
Submission deadline: 2017-08-10
EU fund: ESF

Technical requirements: BE-Bruxelles: Støtte til Kosovos fødevare- og veterinæragentur (KFVA) med at modernisere informationsteknologiske systemer og få dem til at fungere og øge agenturets kapacitet til at gennemføre en integreret tilgang til fødevaresikkerhed
Sted — Kosovo (denne betegnelse tilsidesætter ikke holdninger til status, og den er i overensstemmelse med FN's Sikkerhedsråds resolution 1244 og Den Internationale Domstols udtalelse om Kosovos uafhængighedserklæring)
Formålet med kontrakten er udvikling/funktionalisering, udvidelse og integrering af it-system til fødevare- og dyrefoderkontrol, herunder import/eksport og forsendelse, udvikling og funktionalisering af laboratoriets informationssystem, udvidelse og modernisering af database til identificering og registrering af dyr vedrørende system til identificering og registrering af dyr, støtte til fødevare- og veterinæragenturet i Kosovo i forbindelse med gennemførelsen af systemet til registrering af avlsbrug og identificering af dyr og flytningskontrol i 4 kommuner beliggende nord for floden Ibar (Mitrovica, Zvečan, Leposavić og Zubin Potok).
Den ordregivende myndighed kan, efter eget skøn og med forbehold for tilgængelige budgetmidler, forlænge projektets varighed og/eller omfang, der højst må være lig den indledende kontrakts værdi og længde. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed:
1) ansøgerens økonomiske og finansielle kapacitet (baseret på punkt 3 i ansøgningsskemaet): Hvis ansøgeren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
a) Ansøgerens gennemsnitlige årlige omsætning i de seneste 3 år skal beløbe sig til mindst 2 000 000 EUR